KOMISIJAS ĪSTENOŠANAS REGULA (ES) 2022/800

(2022. gada 20. maijs),

ar ko attiecībā uz darbīgo vielu parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 apstiprināšanas nosacījumiem groza Īstenošanas regulu (ES) Nr. 540/2011

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,

tā kā:

(1) Padomes Direktīva 2009/116/EK (2) parafīneļļas CAS Nr. 64742-46-7, CAS Nr. 72623-86-0 un CAS Nr. 97862-82-3 kā darbīgās vielas iekļāva Padomes Direktīvas 91/414/EEK (3) I pielikumā.

(2) Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

(3) Īstenošanas regulas (ES) 540/2011 pielikuma A daļā noteikts, ka darbīgo vielu parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 apstiprinājums tās atļauj izmantot tikai par insekticīdu vai akaricīdu.

(4) 2014. gada 30. septembrī uzņēmums “Total Fluids” saskaņā ar Regulas (EK) Nr. 1107/2009 7. panta 1. punktu iesniedza pieteikumu Grieķijai (ziņotājai dalībvalstij), kurā lūdza parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 grozīt apstiprinājuma nosacījumus, lai atļautu tās izmantot par fungicīdu. Ziņotāja dalībvalsts atzina, ka pieteikums ir pieņemams.

(5) Ziņotāja dalībvalsts saskaņā ar Regulas (EK) Nr. 1107/2009 4. pantu parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 jauno lietojumu, par kuru pieteikums tika iesniegts 2014. gadā, novērtēja saistībā ar potenciālo ietekmi uz cilvēka un dzīvnieku veselību, kā arī uz vidi un sagatavoja novērtējuma ziņojumu projektu, ko 2018. gada 6. februārī iesniedza Eiropas Pārtikas nekaitīguma iestādei (“Iestāde”) un Komisijai.

(6) Saskaņā ar Regulas (EK) Nr. 1107/2009 12. panta 1. punktu Iestāde pārskatīto novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai, kā arī to publiskoja. Saskaņā ar Regulas (EK) Nr. 1107/2009 12. panta 3. punktu pieteikuma iesniedzējam tika lūgts sniegt papildu informāciju.

(7) 2021. gada 23. septembrī Iestāde Komisijai paziņoja savu secinājumu (5) par to, vai sagaidāms, ka jaunais parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 lietojums atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem.

(8) 2022. gada 27. janvārī Komisija Augu, dzīvnieku, pārtikas aprites un dzīvnieku barības pastāvīgā komiteju iepazīstināja ar papildinājumu pārskatīšanas ziņojumam par parafīneļļām CAS Nr. 64742-46-7, CAS Nr. 72623-86-0 un CAS Nr. 97862-82-3 un ar šīs regulas priekšlikumu.

(9) Komisija aicināja pieteikuma iesniedzēju iesniegt komentārus par pārskatīšanas ziņojuma papildinājumu, un tie tika rūpīgi izskatīti.

(10) Par vismaz viena parafīneļļas CAS Nr. 64742-46-7, CAS Nr. 72623-86-0 un CAS Nr. 97862-82-3 saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka tad, ja šis augu aizsardzības līdzeklis tiek izmantots par fungicīdu, Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc, lai papildus izmantošanai par insekticīdu un akaricīdu lietojums tiktu paplašināts ar izmantošanu par fungicīdu, ir lietderīgi grozīt parafīneļļu CAS Nr. 64742-46-7, CAS Nr. 72623-86-0 un CAS Nr. 97862-82-3 apstiprinājumā noteiktos īpašos noteikumus.

(11) Tādēļ būtu attiecīgi jāgroza Īstenošanas regula (ES) Nr. 540/2011.

(12) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Grozījumi Īstenošanas regulā (ES) Nr. 540/2011 Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.

2. pants Stāšanās spēkā Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2022. gada 20. maijā Komisijas vārdā – priekšsēdētāja Ursula VON DER LEYEN

(1) OV L 309, 24.11.2009., 1. lpp.

(2) Padomes Direktīva 2009/116/EK (2009. gada 25. jūnijs), ar ko Direktīvu 91/414/EEK groza, lai parafīneļļas CAS Nr. 64742-46-7, CAS Nr. 72623-86-0 un CAS Nr. 97862-82-3 kā darbīgās vielas iekļautu atļauto vielu sarakstā. (OV L 237, 9.9.2009., 7. lpp.).

(3) Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).

(4) Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

(5) EFSA (Eiropas Pārtikas nekaitīguma iestāde), 2021.

Peer review of the efficacy as a fungicide of the active substances paraffin oils (CAS 64742-46-7 chain lengths C11–C25, CAS 72623-86-0 chain lengths C15–C30 and CAS 97862-82-3 chain lengths C11–C30), EFSA Journal 2021, 19(10)6876doi: 10.2903/j.efsa.2021.6876.